**Ugovor**

**o zastupanju nosioca srodnog autorskog prava**

1. Organizacija za zaštitu prava filmskih producenata u Crnoj Gori “A-PRAVA MONTENEGRO” iz Podgorice, ul. Josipa Broza Tita 17, koju zastupa izvršni direktor Predrag Burić (u daljem tekstu: A-PRAVA MONTENEGRO),

i

1. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_iz \_\_\_\_\_\_\_\_\_\_\_\_\_, ul. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ , JMB \_\_\_\_\_\_\_\_\_\_\_\_\_\_\_\_\_\_\_ u svojstvu nosioca srodnog prava na videogramu (u daljem tekstu: Filmski producent)

Zaključen dana \_\_\_\_\_\_\_\_\_\_\_\_\_. godine, na sledeći način :

***Predmet ugovora***

Član 1.

1.1. Predmet ovog ugovora je zastupanje Filmskog producenta, kao nosioca srodnog prava na videogramu (snimak audiovizuelnog djela ili niz pokretnih slika praćenih zvukom ili bez zvuka), od strane A-PRAVA MONTENEGRO kod korisnika predmeta zaštite, a u cilju *ex lege* zaštite srodnog prava i cjelovitog obezbjeđenja pravnog interesa nosioca srodnog prava.

1.2. Ovim ugovorom se regulišu svi bitni aspekti zastupanja nosioca srodnog prava u skladu sa odredbama Zakona o autorskom i srodnim pravima.

1.3. Filmski producent za vrijeme primjene ovog ugovora ne može individualno ostvarivati svoja srodna prava iz stava 1.1.ovog člana.

***Predmet zaštite***

Član 2.

2.1. A-PRAVA MONTENEGRO se obavezuju da kao savjestan i odgovoran zastupnik preduzmu sve poslovne i pravne radnje u cilju cjelovite zaštite videograma I Filmskog producenta kao nosioca srodnog prava na videogramu i na taj način obezbijede Filmskom producentu najveći mogući stepen pravne zaštite njegove intelektualne svojine.

2.2. Filmski producent ovlašćuje A-PRAVA MONTENEGRO da u cilju ispunjenja ovog ugovora štiti njegova prava koja su vezana za djela iz producentske oblasti a u odnosu na spektar prava koja se mogu samo kolektivno ostvariti.

2.3. Filmski producent je nosilac srodnog prava iz stava 1.1. ovog člana u svojstvu lica u čijoj organizaciji I čijim sredstvima je prvi put sačinjeno AV djelo ili niz pokretnih slika na videogramu I koje je odgovorno za njihov završetak, a čime je stekao zakonom zaštićena imovinska i moralna prava.

2.4. Filmski producent je dužan da odmah po zaključenju ovog ugovora dostavi sve potrebne dokaze i pravno relevantna dokumenta koja mogu biti od značaja za potpuno ispunjenje međusobnih prava i obaveza i cjelovitu zaštitu predmeta srodnog prava,a ti dokumenti će, nakon registracije, činiti sastavni dio ovog ugovora.

***Način zaštite autorskog prava***

Član 3.

3.1. A-PRAVA MONTENEGRO ima obavezu da efikasno, ekonomično i transparentno ostvaruje prava Filmskog producenta na svom videogramu što uključuje: utvrđivanje tarife kojom se se utvrđuje primjerena visina naknade za korišćenje predmeta zaštite autorskog prava, zaključenje zajedničkih sporazuma sa udruženjima korisnika, zaključenje ugovora sa korisnicima predmeta zaštite, prikupljanje naknade od korisnika predmeta zaštite, vršenje kontrole izvršavanja obaveza korisnika utvrđenih zakonom i ugovorima; raspodjelu prihoda ostvarenih u skladu sa ovim zakonom, kao i izvještavanje koje sadrži podatke iz poslovne evidencije uz obezbjeđenje uvida u meritornu dokumentaciju.

3.2. Filmski producent ima pravo na uvid u akte koje A-PRAVA MONTENEGRO dostavlja nadležnom državnom organu, kao i pravo da se u neposrednoj komunikaciji sa organima A-PRAVA MONTENEGRO obavijesti o svim bitnim aspektima njenog rada i poslovanja.

3.3. A-PRAVA MONTENEGRO je aktivno legitimisana organizacija za zaštitu prava Filmskog producenta pred sudovima i drugim nadležnim organima.

***Raspodjela prihoda od predmeta zaštite***

Član 4.

4.1. A-PRAVA MONTENEGRO je u obavezi da Filmskom producentu jednom godišnje isplati pripadajući prihod po osnovu zaštićenog srodnog autorskog djela, saglasno Zakonu, svom Statutu, Pravilniku o raspodjeli i drugim svojim aktima.

4.2. A-PRAVA MONTENEGRO ima pravo da u skladu sa Zakonom i svojim Statutom zadrži dio prihoda u cilju pokrića svojih troškova i drugih predviđenih izdataka.

***Stupanje na snagu***

Član 5.

5.1.Ovaj ugovor stupa na snagu od dana potpisivanja a zaključuje se na period od 5 godina, odnosno za vrijeme važenja dozvole za obavljanje djelatnosti kolektivnog ostvarivanja prava filmskih producenata Organizacije A-PRAVA MONTENEGRO.

**Rješavanje sporova**

Član 6.

6.1.Ugovorne strane su saglasne da sve eventualne sporove povodom ovog ugovora rješavaju sporazumnim putem ili u suprotnom pred Osnovnim sudom u Podgorici.

### Primjerci ugovora

Član 7.

7.1.Ovaj ugovor je sačinjen u 4 (četiri) istovjetna primjerka od kojih po 2 (dva) primjerka pripadaju ugovornim stranama.

Ugovorne strane:

A-PRAVA MONTENEGRO \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ m.p. \_\_\_\_\_\_\_\_\_\_\_\_\_\_\_\_\_\_\_\_\_\_\_

*Izvršni direktor* Predrag Burić